KLUBI 700
Tässä vasta oli uskomaton kaveri, huumekauppias ja pelimies.
Alphonza Mabry meni vankilaan osana peliä.
Se oli pakollinen osa bisnestä.
Sitten edessä olikin 40 vuoden tuomio rikoksesta, -
jota Mabry ei ollut tehnyt.
Rikollisen ura oli koko elämäni.
Halusin vain saada rahaa, en olla vuoden gangsteri.
Alphonza Mabry ajautui kaduille, -
vaikka kristitty isoäiti yritti kasvattaa häntä kristityksi.
Sunnuntaisin ja keskiviikkoisin menimme kirkkoon kauniisti puettuina.
Isoäiti yritti parhaansa, etten seuraisi serkkujeni perässä.
Alphonza jäi koukkuun saatuaan rahaa huumediileri-enoltaan.
―Sain hienon auton ja rahaa.
Sain hakulaitteen ja kaikkea kivaa. Enolla ei ollut rahahuolia.
Alphonza päätteli rahan tulevan huumekaupasta ja halusi mukaan.
14-vuotiaana hän myi marihuanaa.
―Raha oli minulle pakkomielle. Sitä oli saatava.
Himo tuli siitä, että raha tuo itseluottamusta.
Minua ei voi komennella, koska minulla on enemmän rahaa.
Teini-ikäisenä Alphonza oli paljon vankilassa.
Olin tuhon tiellä. Juoksin rahan perässä, jouduin vankilaan...
Niin tehdään siellä, missä kasvoin. Ei vankilaa voi pelätä.
Kun jäin kiinni, totesin vain, että se kuului pelin henkeen.
Vankila teki Alphonzasta paremman rikollisen.
Parikymppisenä hän päätti nostaa panoksia ja alkaa myydä crackia.
Olin vihainen ja turhautunut. Kysyin itseltäni, mitä pitäisi tehdä.
Rahaa tietenkin, joten sitä lähdin sitten hankkimaan.
En välittänyt ihmisistä enkä mistään muustakaan.
Aioin uhrata koko elämäni sille.
Se oli kutsumukseni, ja siitä tuli valtavat voitot.
Alphonza tienasi noin 1 000 euroa päivässä.
Sitten hän joutui epäillyksi toisen huumediilerin ampumisesta.
Alphonzan huumeimperiumi katosi.
Kun ihminen ammutaan, joku joutuu aina syylliseksi.
Kasvot ovat television ruudussa.
Alphonza Sheron Mabrya syytetään harkitusta murhasta.
Minulta meni kaikki. Aivan kaikki.
Alphonza odotti vankilassa oikeudenkäyntiä 2,5 vuotta.
Hän soitti epätoivoisena isoäidilleen, joka kehotti rukoilemaan Jeesusta.
Hän kehotti minua lukemaan psalmit 91, 23 ja 112.
Tämä sana oli tullut hänelle Herralta.
Minun pitäisi myös katua ja tehdä parannus.
Minä ihmettelin, mitä Jeesus asiaan liittyi.
Olin saamassa 25 vuotta vankilaa, eikö kukaan kuunnellut?
Kehtaatkin puhua minulle Jumalasta nyt. Ei minua Jumala nyt kiinnosta.
Jeesustako tässä pitäisi rukoilla? Hän pakotti minut huumediileriksi.
Sellissään Alphonza kuitenkin rukoili ja antoi elämänsä Jumalalle.
Tunsin jotakin niin suurta, että murruin täysin.
Kerroin Jumalalle turhautumisestani ja kaikista tekosistani.
Luovuin kaikista tekosyistäni.
Ymmärrätkö? Sitten pyysin Jeesusta pelastamaan minut.
Pyysin Häntä antamaan minulle mahdollisuuden ja näyttämään, -
kuinka se eletään oikein.
Enhän osannut muuta tapaa kuin olla huumediileri.
Tunnustin kaikki tekoni ja ajatukseni.
Kun olin päässyt loppuun, taakka nostettiin harteiltani.
Saatoin taas hengittää ja sain uuden alun elämälleni.
Mutta nyt luotin Jumalaan.
Meninpä sitten kotiin tai vankilaan, saatoin luottaa Jumalaan.
Pari päivää myöhemmin Alphonza todettiin syyttömäksi.
Jeesus johdatti Alphonzan läpi tuon koettelemuksen -
ja jatkaa johdatustaan tänäänkin.
Jeesus otti tämmöisen miespoloisen suojiinsa.
Jeesus otti minut ja puhdisti minut vioistani ja teoistani huolimatta.
En tiennyt totuutta. En tiennyt paremmasta tavasta.
Jeesus haluaa minun menestyvän. Miksi?
Koska Hän on Jumalan Poika.
Alphonza on kiitollinen, että isoäiti rukoili hänen puolestaan.
Rukouksen voima muuttaa kaiken.
Isoäiti rukoili 8 vuotta väsymättä. Nyt hän voi olla rauhassa.
Puhelimen soittoa ei tarvitse pelätä. Minä en ole vankilassa.
Nykyisin Alphonza työskentelee kirkossa raha-asioiden hoitajana.
Huumeita ei ole pakko myydä, eikä rahaa takoa.
Olipa taustasi mikä vain, on olemassa parempi tapa.
Jos otat uskon askeleen tuntemat- tomaan ja luotat Jeesukseen, -
Hän ei voi pettää sinua.
Isoäidin rukoukset. Äidin rukoukset.
Minäkin menin kauas Herrasta, -
mutta en päässyt karkuun äidin rukouksia.
Monilla teistä on rukoilevia vanhempia ja isovanhempia.
Olette menneet kauas, kuten Alphonzakin.
Mutta uskollinen Jumalan palvelija oli polvillaan ja huusi Herraa avuksi.
Herra kuuli rukoukset, ja vastaus ylitti hänen odotuksensakin.
Mitä ikinä oletkin tehnyt, Jumala puhdistaa sinut.
Alphonza oli huumekauppias.
Hän rikkoi lakia ja pilasi monen nuoren elämän.
Hän teki kaikkea pahaa, -
mutta silti Herra ei luovuttanut. Eikä Hän luovuta sinunkaan kanssasi.
Jumala rakastaa sinua. Hän kutsuu sinua.
Hän haluaa korjata ongelmasi. Hän tietää, mitä olet tehnyt.
Hän auttaa, jos vain annat Hänelle luvan.
Rukoile kanssani nyt. Sillä ei ole väliä, mitä ongelmia sinulla on.
Alphonzaa odotti 40 vuoden tuomio.
Jumala kuitenkin hoiti asian.
Olipa ongelmasi mikä tahansa, tuodaan se Jumalan eteen nyt.
Paina pääsi ja rukoile kanssani: -
"Jeesus, Jeesus, tiedät ongelmani, Herra.
Olen tehnyt väärin. Pyydän anteeksi tekojani.
Pyydän, että korjaat ongelmani, jotta voin palvella Sinua.
Tästä hetkestä eteenpäin annan Sinulle elämäni.
Otan sinut, Jeesus, vastaan Vapahtajanani ja elämäni Herrana.
Kiitos Herra, kun kuulit rukoukseni ja tulit sydämeeni."
Jos rukoilit kanssani äsken, teit juuri tärkeän päätöksen.
Synnyit uudelleen, sait uuden elämän ja uuden alun.
Rukouspalvelijamme odottavat soittoasi.
Taivaan enkelit iloitsevat puolestasi.
Soita meille. Ole hyvä, Terry.
Nyt teidän kysymyksiänne. Tässä Jessica.
"Lapsena olin lihava. Nyt äitinä minulla on huono itsetunto.
Miten pääsen eroon näistä tunteista?"
Lisää kysymyksiä ja vastauksia pian.
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Ystävä oli pelastanut sodassa hänen henkensä, -
joten Ivan oli tehnyt hänestä muotokuvan.
Kaatuneen ystävän isä oli suurtilan omistaja.
Hän halusi maksaa muotokuvasta, mutta Ivan kieltäytyi.
Suurtilan omistajan poika oli antanut henkensä Ivanin puolesta.
Kun suurtilan omistaja kuoli, hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei ollut kiinnostunut kuvasta, -
mutta meklari ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu meni hänelle.
Kaikki odottivat kaupanteon viimein pääsevän vauhtiin, -
mutta huutokauppa olikin ohi.
Se, joka saa pojan, saa kaiken, sanoi meklari.
Testamenttiin oli kirjattu, -
että pojan muotokuvan ostaja saisi koko omaisuuden.
Jumalalla ei ole suurempaa lahjaa kuin poikansa Jeesus Kristus.
Kun saat Hänet, saat kaiken.
Jos haluat tietää, kuinka saat Hänet elämääsi, soita meille.
Meistä on aina mukava saada teiltä postia.
Nyt vastaamme kysymyksiinne.
Jessica kirjoittaa: "Olin lapsena lihava.
Nyt nuorena äitinä ja vaimona minulla on huono itsetunto.
En ole enää lihava, mutta tunnen itseni rumaksi.
Haluaisin oppia rakastamaan itseäni.
Haluan lapseni oppivan rakastamaan Jeesusta, itseään ja muita."
Nuoret tytöt ovat uskomattoman herkkiä.
Teini-iässä hormonit hyrräävät, eivätkä he ymmärrä, mitä tapahtuu.
Painosta tulee ongelma. He lihovat tai sairastuvat anoreksiaan.
Tai sitten ahmivat ja oksentavat. Monenlaisia ongelmia on.
Ongelma on mielessä. He näkevät itsensä rumina.
Kun Jumala katsoo sinua, Hän näkee kauniin ihmisen.
Sinun pitää siis sanoa: -
"Minä olen kaunis Jumalan silmissä."
"Minä olen mahdollisuus. Minä olen lupaus."
Olet erityinen Herralle.
Taivaassa ei pullistella lihaksilla eikä laihuudella.
Olemme enkelien kaltaisia ja kauniita.
Jumala näkee sinut kauniina nyt.
Sano itsellesi: "Minä olen kaunis Jumalan silmissä."
Lue Raamatusta, mitä pyhistä sanotaan.
Heidät koristellaan valkoisella pellavalla.
Se tarkoittaa heidän hyviä tekojaan.
Sinun pitää siis hyväksyä se, mitä Jumala sinusta ajattelee.
Ja Hän pitää sinua kauniina.
Se, mitä yrität nyt sanoa, on että Jessica uskoi valheen.
Jos hän nyt tekee, kuten sanoit, valheelta putoaa pohja.
Cindy kysyy: "Ihmiset, jotka ovat olleet koomassa tai lähellä kuolemaa, -
ovat kuulemma nähneet taivaan tai helvetin. Onko tämä totta?"
Kyllä on, ja se voi olla tie uuteen hyvään elämään.
Minä en tiedä lääketieteellisestä puolesta, mutta jotkut sanovat, -
että kuoleman hetkellä aivoissa räjähtää.
Muistot vyöryvät mieleen, ja näkyy kirkkaita valoja.
Syntymän hetkelläkin tulemme läpi synkän tunnelin -
yhtäkkiseen valoon. Ehkä tämä on syvällä alitajunnassamme.
Minä en tiedä enempää.
En aio herjata kenenkään näkemystä, koska en ole kokenut kuolemaa.
Toivon, ettei aikani ole vielä. ―Meidänhän pitäisi odottaa sitä.
Raamattu puhuu hurskaasta miehestä, joka kuoli.
Enkelit kantoivat hänet Abrahamin luokse.
Enkelit siis vievät meidät kotiin.
Jos näkee valoja niin hyvä, mutta en minä tiedä siitä enempää.
Lasondra kirjoittaa: "Haluaisin tuntea Jumalan läsnäolon.
Olen katunut syntejäni, mutta en tunne Jumalaa. Mitä tehdä?"
Lue Raamattua ja pysy Sanassa.
Kun luet lupauksia toistuvasti, huomaat, että Jumala rakastaa sinua.
Sisäistät ja ymmärrät todella sen.
Silloin alat ylistää Jumalaa.
Ylistäminen on tärkeää, jos haluaa tuntea Jumalan läsnäolon.
Pyhällä Hengellä kastetut voivat ylistää Häntä vieraalla kielellä.
Ylistäessäsi Herraa unohdat itsesi.
Nyt etsit kokemusta. Haluat kokea jotakin itsessäsi.
Anna itsesi Jumalalle uskossa ja rakkaudessa ja ylistä Häntä.
Hän tulee ja antaa itsensä sinulle.
Daphney kysyy: "Kuinka uskoni Jumalaan voisi vahvistua?"
Room. 10:17 "Usko tulee siis kuulemisesta, mutta kuuleminen -
Kristuksen sanan kautta." Raamattu on Jumalan Sanaa.
Se on Jumalan rakkauskirje ihmisille. Lue sitä.
Katsot varmaan TV:tä ja luet muuta kirjallisuutta.
Raamatusta löytyy usko.
Toinen tärkeä asia on ylistys.
Ylistys on apu moniin ongelmiin.
Vaikeina aikoina ylistä Herraa.
Nouse ylös kiittäen kaikesta hyvästä, jota Hän on antanut.
Terveydestä, rakkaista, perheestä, asuinpaikastasi...
Kun teet näin, hyviä asioita alkaa tapahtua.
Aika on tältä päivältä lopussa. Kiitos kysymyksistänne.
Kiitos kaikille kirjoittaneille.
Melkein joka kuudes amerikkalainen kärsii tästä ongelmasta.
Monet eivät edes tiedä kärsivänsä siitä. Oletko sinä yksi heistä?
Mitä voit tehdä asialle?
Tarvitsetko esirukousta? Soita meille.
Mikä on täydellisyyden hinta? Kuinka paljon maksaa täydellinen elämä?
Rebekah Lyonsille se maksoi melkein mielenterveyden.
Rebekah Lyons eli mukavaa elämää.
Hän kasvoi kristityssä kodissa ja perusti perheen koulut käytyään.
Perheen muutettua New Yorkiin hänen elämänsä alkoi murtua.
Kirjassaan hän kertoo avoimesti -
peloistaan, ahdistuksestaan ja masennuksestaan.
Hän kertoo myös, kuinka löysi elämän tarkoituksen.
Rebekah tulee nyt kertomaan loput tarinastaan. Tervetuloa!
Mistä kaikki tämä alkoi?
Me luulemme hallitsevamme elämäämme.
―Aivan. ―Menit naimisiin Gaben kanssa, ja elämänne oli täydellistä.
Kuukausia ensimmäisen lapsen syntymän jälkeen sait diagnoosin...
Ei kun samana päivänä, kun hän syntyi.
Olin vielä lääketokkurassa hätäsektion jäljiltä.
Lääkäri sanoi, että vauvassa näkyi Downin syndrooman merkkejä.
Diagnoosi varmistui vasta seuraavalla viikolla.
―Viikko on lyhyt aika sopeutua tuollaiseen uutiseen.
Tuollainen diagnoosi rakkaalle lapselle tarkoittaa, -
että koko tulevaisuus menee uusiksi. Myös sydänten täytyy muuttua.
Kasvoin suorittaen hyväksyntää. Sen osasin.
Sitten tuli lapsi, joka kysyi: "Rakastatko minua omana itsenäni?
Ei sen perusteella, mitä voin tehdä tai saavuttaa?"
Se oli ensimmäinen kosketukseni ehdottomaan rakkauteen.
Sitten miehesi halusi muuttaa New Yorkiin.
Olit aluksi innoissasi. ―Kyllä, se kuulosti jännittävältä.
Sitten alkoi pelottaa. Olin yhtä aikaa peloissani ja innoissani.
Otin sen seikkailun kannalta.
Halusin nähdä, mitä kristillisyyden hylännyt kulttuuri sanoisi meistä -
ja miten me selviäisimme siellä.
Teillä oli kolme lasta.
Olit lentokoneessa, joka tärisi ja tutisi.
Koit jotakin uutta. Kerro siitä.
Syöksykierteeni oli alkanut jo kuukausia ennen -
New Yorkiin muuttoa. Se tuli esiin tuona päivänä.
Sain paniikkikohtauksen. Luulin kuolevani.
Siitä jää kyllä henkiin, vaikka sillä hetkellä ei tunnu siltä.
Haluaa vain paeta. ―Mitä ajattelit silloin?
―Tuleeko tästä nyt normaalia arkea? Ja tulihan siitä.
Aloin vältellä hissejä, metroja ja väkijoukkoja.
New Yorkissa se on hankalaa.
Elämäni rampautui. Elin pelossa.
En osannut enää elää normaalia elämää.
―Miten osasit yhdistää paniikki- kohtaukset sydämesi kamppailuun?
Osa minusta halusi paeta tuskaa.
Kaikki olisi hyvin, jos irrottaisin itseni olosuhteista.
Tiesin, että Jumala oli tuonut meidät tänne ja halusi meidän jäävän.
Eräänä päivänä painin Hänen kanssaan Keskuspuistossa.
Sain sanan "jää" ja aloin miettiä sen tarkoitusta.
"Pysy vapaassa pudotuksessa, vain siten opit lentämään."
Minun piti oppia sietämään tuntemattoman pelkoa.
Jumala kaivoi esiin jotakin, josta tulisi kaunista.
―Puhut nyt antautumisesta.
Siitä tämä koko kirja kertoo. Mitä Jumala opetti sinulle tässä?
En ole koskaan tarvinnut kipeämmin Hänen läsnäoloaan.
Kun on kontrollifriikki eikä voi enää edes hengittää...
Ei voi mennä ihmisten joukkoon.
Oma tahto on viety, eikä mitään ole jäljellä.
Sanoin: "Pelasta minut, en selviä tästä ilman Sinua."
Jumala sanoi: "Minä haluan olla elämäsi johdossa."
Jouduit tavallaan määrittelemään itsesi uudelleen. Se on pelottavaa.
Se oli pelottavaa ja vapauttavaa.
Jumala jatkaa työtään siitä, mistä aloitti.
Kohtauksia tulee, mutta Hän jatkaa työtään.
Hänellä on suunnitelma ja tarkoitus meille jokaiselle.
Tämän opin tuossa tuskallisessa prosessissa.
Halusin tietää, mikä tuo kutsumus ja tarkoitus on.
―Kuinka Jumala määrittelee sinut? Mistä sen tietää?
Puhut tästä paljon.
Mistä tietää, ettei elä elämässään Jumalan tahdon mukaan?
Kun elämä ei ole sellaista, jota haluaisimme elää.
Tukahduttavatko päivittäiset askareet Jumalan hiljaisen äänen?
Pakenetko jotakin? Minä elin pakenijan elämää.
Jos en saanut tahtoani läpi, pakenin.
Jumala sanoi, että jos jäisin paikoilleni, -
Hän näyttäisi minulle lahjani, taakkani ja kutsumukseni.
―Jumala on uskollinen. Hän haluaa, että opimme lentämään.
"Freefall to Fly" kannattaa lukea.
Mielenkiintoinen nainen ja hyvä kirja.
Nyt sanomme näkemiin Paavalin sanoin: -
Kol. 3:15 "Ja vallitkoon teidän sydämissänne Kristuksen rauha, -
ja olkaa kiitolliset."
Jokainen polvistuu ja tunnustaa Jeesuksen Herraksi.
Soita meille ja löydä vapaus.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Elina Parker